# Samanta Schweblin

Samanta Schweblin (Buenos Aires, Argentina, 1978) argentinar idazlea da. Argentinako eta Latinoamerikako literaturako idazle garaikide garrantzitsuenetako bat da, berrogei hizkuntza baino gehiagotara itzuli dira bere lanak eta nazioarteko sari ugari jaso ditu. 2012. urtetik, Berlinen bizi da, eta hantxe idatzi eta literatura-tailerrak ematen ditu.

## Biografia

Samanta Schweblin 1978an jaio zen Argentinako hiriburuan, Buenos Airesen. Buenos Airesko Unibertsitatean Irudi eta Soinu Diseinu ikasketak amaitu zituen. 2001. urtean, Arteen Funts Nazionalaren lehen saria irabazi zuen El nukleo del disturbio ipuin-liburuarekin, 2002. urtean argitaratu zena. «Hacia la alegre civilización de la Capital» kontakizunak Haroldo Conti Lehiaketa Nazionalaren lehen saria jaso zuen. Bere bigarren ipuin-liburuak, Pájaros en la boca (2009), Casa de las Américas saria jaso zuen 2008an, eta urte horretan bertan argitaratu zen La furia de las pestes izenburupean. Bi urte geroago, 2010ean, Granta aldizkari britainiarrak 35 urtetik beherako gaztelaniazko idazle onenetarikoen arteko zerrendan hogeita bi postua eman zion. Un hombre sin suerte ipuinak Juan Rulfo saria jaso zuen 2012an.
2014. urtean, Schweblinek Safen Diploma saria jaso zuen, Merituaren Diploma, 2009tik 2013ra ipuin-kontalari gisa egindako ibilbidearengatik, eta bere lehen eleberria argitaratu zuen: Distancia de rescate. Hurrengo urtean, 2015. urtean, hirugarren ipuin-liburua argitaratu zuen, Siete casas vacías, eta Narrativa Breve Ribera del Duero saria irabazi zuen. Urte horretan bertan, Tigre Juan saria irabazi zuen Distancia de rescate izeneko lehen eleberriarekin. Nobelaren ingelesezko bertsioa, Megan McDowell-ek itzulia, Oneworld argitaletxeak (Erresuma Batua) eta Riverhead Books argitaletxeak (Estatu Batuak) Fever Dream izenburupean argitaratua, Nazioarteko Booker Sariaren finalisten artean aukeratu zuten 2017. urteko edizioan. Azken liburu horrek, 2018an, eleberri laburren Tournament of Books saria jaso zuen, «Estatu Batuetan argitaratutako urteko libururik onena», eta Shirley Jackson saria, eleberri laburraren kategorian. Gainera, urte horretan bertan, Schweblinek bigarren eleberria, Kentukis, argitaratu zuen, eta «La respiración cavernaria» (Siete casas vacías) ipuina argitaratu zuen, nouvelle gisa, Duna Rolando artista argentinarraren irudiekin.
2020an, Kentukis lanak Mandarache Saria lortu zuen, 12 eta 30 urte bitarteko 6.000 irakurle inguruk emandakoa, Espainiako, Kolonbiako eta Txileko irakurketa-batzordeek koordinatuta. Era berean, 2021. urtean, eleberri horrek IILA-Literatura saria jaso zuen. Urte horretan bertan, Distancia de rescate zinema-egokitzapena Netflix streaming-plataforman estreinatu zen, Claudia Llosa zuzendari peruarraren zuzendaritzapean. Filmak oihartzun handia izan zuen Ameriketako Estatu Batuetan, eta lehen postua lortu zuen herrialde horretan gehien ikusitako filmetan; Argentinan, berriz, zazpigarren postua lortu zuen plataformako film eta telesailen rankingean. Hurrengo urtean, 2022an, Schweblinek Fikzio laburreko O. Henry saria irabazi zuen. «Un hombre sin suerte» ipuinarekin eta José Donoso saria ere bai. Urte bereko azaroan, Siete casas vacías lanarekin Liburuaren Sari Nazionala irabazi zuen.

## Eraginak

Schweblin Diego Paszkowski idazlearen tallerretan trebatu zen. Irakurle gisa, «Rioplatako fantasia-tradizioak» eragin zion, hau da, Adolfo Bioy Casares, Julio Cortázar, Antonio Di Benedetto eta Felisberto Hernándezek, esaterako.
Halaber, idazle garaikideen artean Anne Carson eta Amy Hempel izan dira beregan eragin handiena izan dutenak.

## Lanak
### Eleberriak

* 2014: Distancia de rescate
* 2018: Kentukis

### Ipuinak

* 2002: El núcleo del disturbio
* 2009: Pájaros en la boca
* 2015: Siete casas vacías

## Sariak

* 2001: Arteen Funts Nazionalaren saria, El núcleo del disturbio lanarekin.
* 2001: Haroldo Conti lehiaketaren saria, «Hacia la alegre civilización de la Capital».
* 2008: Casa de las Américas saria, Pájaros en la boca lanarekin.
* 2012: Juan Rulfo saria, «Un hombre sin suerte» lanarengatik.
* 2014: Konex Saria, Merituaren Diploma, 2009-2013 aldian kontalari gisa egindako ibilbidearengatik.
* 2015: Narratiba Laburraren Ribera del Duero Nazioarteko Saria, Siete casas vacías lanarekin.
* 2015: Tigre Juan saria, Distancia de rescate lanarekin.
* 2018: Tournament of Books saria, Distancia de rescate lanarekin.
* 2018: Shirley Jackson saria eleberri labur onenarentzat, Distancia de rescate lanarekin.
* 2020: Mandarache saria Kentukis lanarengatik.
* 2021: IILA-Literatura saria Kentukis lanarengatik.
* 2022: O. Henry saria, «Un hombre sin suerte» lanarengatik.
* 2022: Iberoamerikar Letren José Donoso saria.
* 2022: National Book Award saria, Siete casas vacías lanarengatik.

## Erreferentziak

* ↑ «Samanta Schweblin | biografía | Audiovideoteca de Escritores» web.archive.org 2017-11-13.
* ↑ «Samanta Schweblin: cinco definiciones sobre el libro que la hizo ganar el National Book Award» infobae 2022-11-17.
* ↑ Clarín.com. La escritora argentina que da miedo en todo el mundo. .
* ↑ «Tres libros para empezar a leer a la argentina Samanta Schweblin, ganadora del National Book Award» infobae 2022-11-21.
* ↑ «Tres libros para empezar a leer a la argentina Samanta Schweblin, ganadora del National Book Award» infobae 2022-11-21.
* ↑ «Samanta Schweblin: "Me pienso como una escritora argentina escribiendo desde afuera"» Infobae.
* ↑ Samanta Schweblin: "Escribo sobre lo que me duele". .
* ↑ «Samanta Schweblin - Departamento de Bibliotecas y Documentación del Instituto Cervantes» www.cervantes.es.
* 1 2 3 Página12. (1540772248). «La ficha» PAGINA12.
* ↑ «Argentinas ganan premio Casa de las Américas» Diario Río Negro 2008-02-02.
* 1 2 «Página/12 :: espectaculos» web.archive.org 2009-06-12.
* ↑ BBC. (26 de octubre de 2015). Samanta Schweblin, la autora que dejó de hablar porque le frustraba el lenguaje. Reino Unido.
* ↑ Granta. .
* ↑ RFI. (10 de diciembre de 2012). Samanta Schweblin, galardonada con el Premio de cuento Juan Rulfo. .
* ↑ Una mujer con suerte. Argentina 12 de diciembre de 2012.
* ↑ Fundación Konex. Premio Konex 2014: Cuento: Quinquenio 2009 - 2013. .
* ↑ “Distancia de rescate”, de Samanta Schweblin – Los Inrockuptibles. 29 de octubre de 2014.
* ↑ «Siete casas vacías: el pavor de lo cotidiano» SegundoEnfoque.
* ↑ «La argentina Samanta Schweblin gana el Premio Ribera del Duero de relatos», El Economista, 9 de abril de 2015.
* ↑ Natalia Blanc. «La invención más inquietante de Samanta Schweblin encontró sus imágenes», La Nación, 23.12.2017; acceso 03.02.2018
* ↑ «"Distancia de rescate" competirá por el Man Booker Prize» www.telam.com.ar.
* 1 2 The 2018 Tournament of Books. .
* ↑ Samanta Schweblin fue premiada en Estados Unidos. .
* ↑ «Samanta Schweblin aborda las redes en “Kentukis”: Navegar desde el living te lleva a ver cosas desconcertantes» La Voz.
* ↑ «"La respiración cavernaria", diálogo perfecto de texto e imagen» La Voz.
* 1 2 Samanta Schweblin ganó el Premio Mandarache de Jóvenes Lectores. .
* 1 2 Piqué, Elisabetta. (2021-12-05). Samanta Schweblin recibió en Roma un prestigioso premio literario de manos de Vargas Llosa. ISSN 0325-0946..
* ↑ Llosa, Claudia. (2021-10-13). Distancia de rescate. Fabula, Wanda Films, Gran Via Productions.
* ↑ La película argentina "Distancia de rescate" es la más vista en Netflix de Estados Unidos. Argentina 18 de octubre de 2021.
* 1 2 de 2022, 5 de Abril. «Tres latinoamericanos entre los ganadores del Premio O. Henry de ficción corta 2022» infobae.
* ↑ de 2022, 9 de Septiembre. «La emoción de Samanta Schweblin tras ganar el Premio José Donoso: “Es una mezcla rara de mimos y aliento”» infobae.
* ↑ de 2022, 17 de Noviembre. «Samanta Schweblin: cinco definiciones sobre el libro que la hizo ganar el National Book Award» infobae.
* ↑ Samanta Schweblin: la literatura vista por una lectora y escritora - Lee por Gusto. 2017-05-17.
* ↑ «Página/12 :: Cultura :: LA FICHA» www.pagina12.com.ar.
* ↑ eloficiodelescritor, Autor. (2018-04-09). «SAMANTA SCHWEBLIN: “El límite entre lo posible y lo imposible me parece la zona más literaria y atractiva”» El oficio del escritor.
* ↑ Goméz Bravo, Andrés. (9 de enero de 2018). Samanta Schweblin: "La escritura es una suerte de exorcismo". Chile.
* ↑ «Samanta Schweblin: "La tecnología está siendo un problema para la literatura"» La Vanguardia 2019-05-11.
* ↑ Clarín.com. Samanta Schweblin recibió el Premio Juan Rulfo en París. .
* ↑ Factory, Troop Software. Samanta Schweblin | Fundación Konex. .
* ↑ Figueroa, Verónica. (9 de abril de 2015). Samanta Schweblin gana el IV Premio Internacional de Narrativa Breve. España.
* ↑ España, La Nueva. Samanta Schweblin gana el premio Tigre Juan de novela. .
* ↑ Samanta Schweblin gana el premio Shirley Jackson. 18 de julio de 2018.
* ↑ «Escritora argentina Samanta Schweblin obtuvo Premio Iberoamericano de Letras José Donoso» El Mostrador 2022-09-09.

## Kanpo estekak

* Samanta Schweblini elkarrizketa Otra trama saioan.
* Samanta Schweblini elkarrizketa Café Chejov-en.
* Samanta Schweblin argentinarrak Estatu Batuetan Shirley Jackson saria jaso zuen eleberri laburraren kategorian (31. orrialdea).
* «Zorterik gabeko gizona» ipuina.
* «Zorterik gabeko gizon bat» ipuina Argentinako Nazioaren Kongresuko Liburutegitik sar daiteke.
* Datuak: Q7408607
* Multimedia: Samanta Schweblin / Q7408607